ওয়েব ডেস্ক: সারদাকাণ্ডে এবার জেরা করা হবে তৃণমূলের সর্বভারতীয় সাধারণ সম্পাদক মুকুল রায়কে। তৃণমূলের রাজ্যসভার সাংসদ মুকুল রায়কে তলব করল সিবিআই। একইসঙ্গে মুকুল রায়ের দিল্লির বাড়ি ও দলীয় কার্যালয়ে পোস্টাল নোটিসও পাঠানো হয়েছে বলে সিবিআই সূত্রে খবর। চলতি সপ্তাহেই মুকুল রায়কে হাজিরার নির্দেশ দেওয়া হয়েছে।  নোটিস পাঠানোর পাশাপাশি ফোনও করা হয় মুকুল রায়কে।  ২৪ ঘণ্টায় সবার আগে সম্প্রচারিত হয় মুকুল রায়কে সিবিআই তলব করতে চলেছে। ইতিমধ্যেই সারদাকাণ্ডে গ্রেফতার করা হয়েছে তৃণমূল নেতা তথা মন্ত্রী মদন মিত্রকে।  গ্রেফতার হয়েছেন তৃণমূল সাংসদ সৃঞ্জয় বসু-ও।